PolyAgent/wiki_georgian_en_parallel_20231101 huggingface dataset:
სმოლენსკი

სმოლენსკი — რუსეთის ოლქის სმოლენსკის ადმინისტრაციული ცენტრი, რომელიც გაშენებულია მდინარე დნეპრის სანაპიროზე. ქალაქიდან 360 კილომეტრში, ჩრდილო-აღმოსავლეთით მდებარეობს ქვეყნის დედაქალაქი მოსკოვი. ეს ქალაქი მდებარეობს რუსეთის ოფიციალური საზღვრის სიახლოვეს, მას სტრატეგიული ადგილი უკავია სწორედ ამის გამო აქ იმართებოდა დიდი ბრძოლები ნაპოლეონთან და ჰიტლერთან. სწორედ ამ დაპყრობლებმა დაანგრიეს ქალაქის ირგვლივ აგებული გალავანი.
მოსახლეობა: 325,137 (2002 აღწერით); 341,483 (1989 აღწერით). საშუა სიმჭიდროვე კმ²-ზე შეადგენს 1,097 ადამიანს.
2009 წლის მარტიდან ქალაქის მერია ედუარდ ალექსის ძე კაჩანოვსკი.
ისტორია
სმოლესნსკი დაარსდა 863 წელს. თავდაპირველად ეს ქალაქი შედიოდა კიევის რუსეთის შემადგენლობაში, მოგვიანებით სმოლენსკს მონღოლები აკონტროლებდნენ. XV საუკუნიდან უკვე ეს ტერიტორია შედის გაძლიერებული რუსეთის სამეფოს შემადგენლობაში, მაგრამ უკვე როდესაც ის სუსტდება სმოლენსკი, შედის პოლონეთ-ლიტვის სახელმწიფოს შემადგენლობაში. 1632 წელს რუსეთის სამეფოსა და პოლონეთ-ლიტვის სახელმწიფოს შორის სწორედ სმოლენსკთან გაიმართა ბრძოლა, ამ ბრძოლის შედეგად რუსეთს კვლავ დაუბრუნდა ეს ტერიტორია. ამ პერიოდიდან უკვე სმოლენსკში ცოცხლდება კულტურული ცხოვრება, იგება მრავალი შენობა და მართლმადიდებლური ეკლესია.
სმოლენსკს სტრატეგიულად მნიშვნელოვანი ტერიტორია უკავია, სწორედ ამ გზებით ხდება დედაქალაქ მოსკოვთან დაკავშირება უმოკლესი გზებით. სწორედ ამის გამო უკვე მოგვიანებით სმოლენსკის ტერიტორრიაზე ცნობილმა დამპყრობლებმა გაიარეს. 1812 წელს რუსეთში ნაპოლეონის შეჭრა სწორედ სმოლენსკის გზებით განხორციელდა. 1812 წლის 6 ოქტომბერს, ნაპოლეონს მოუხდა მოსკოვის დატოვება. საფრანგეთის ჯარს მოუწია მის მიერვე გაჩანაგებულ სმოლენსკის გზით უკან დახევა.
სმოლენსკის მხარეში უდიდესი ბრძოლები უკვე მოგვიანებით მეორე მსოფლიო ომშიც გაიმართა. 1941 წელს გერმანიასა და საბჭოთა კავშირს შორის ერთ-ერთი პირველი ბრძოლა სწორედ აქ მოხდა. ამ ბრძოლაში საბჭოთა კავშირი დამარცხდა, სწორედ ამის გამო გერმანელებს გზა უკვე მოსკოვისკენ გაეხსნათ.
2010 წლის 10 აპრილს— ქალაქის სიახლოვეს მდებარე სმოლენსკის აეროპორტზე, პოლონეთის მთავრობის თვითმფრინავი ტუ-154, დაჯდომისას აფეთქდა. აფეთქების დროს პოლონური დელეგაციის წარმომადგენლები დაიღუპნენ, მათ შორის იყო პრეზიდენტი ლეხ კაჩინსკი.
დაძმობილებული ქალაქები
1981 ტიული, საფრანგეთი.
1985 ჰაგენი, გერმანია.
1993 კოლორადო-სპრინგზი, აშშ.
1998 ქერჩი, უკრაინა.
ცნობილი ხალხი სმოლენსკიდან
ალექსანდრე ბელიაევი - მწერალი
მიხეილ გლინკა - კომპოზიტორი
სერგეი კონიონკოვი - მოქანდაკე
სემიონ ლავოჩკინი - თვითმფრინავის კონსტრუქტორი
ანატოლი ლუკიანოვი - პოლიტიკოსი
გრიგორი მაქსიმოვი - პოლიტიკოსი
გრიგორი პოტიომკინი - სახელმწიფო მოღვაწე
ალექსანდრ ტვარდოვსკი - მწერალი
ედუარდ ჰილი - მომღერალი
რესურსები ინტერნეტში
News of Smolensk
Travel to Smolensk
Smolensk Wiki
Basketball in Smolensk
Registration services in Smolensk
Homepage of the Smolensk fortress
Some photos of the Smolensk fortress
More photos of Smolensk
Historic images of Smolensk
Smolensk for tourists
Smolensk Social Network
Mothers forum of Smolensk
Smolensk city architecture views
სმოლენსკის ოლქის ქალაქები
სსრკ-ის გმირი ქალაქები
აქსიოლოგია

აქსიოლოგია (axiā — ღირებულება, λογία — მოძღვრება) — ფილოსოფიური მოძღვრება ღირებულებებზე. ღირებულებებში იგულისხმება იდეები, იდეალები, შეხედულებები, პრინციპები, რომლებიც საფუძვლად უდევს ადამიანთა ცხოვრების წესს. აქსიოლოგიის ამოცანაა ღირებულებების ონტოლოგიური სტატუსის დადგენა, იმის გარკვევა, თუ როგორაა თავისი ბუნებით ღირებულება — სუბიექტური თუ ობიექტური, რელატიური თუ აბსოლუტური, ცვალებადი თუ მარადიული. აქსიოლოგიამ უნდა ნათელყოს ღირებულებების კავშირი ღირებულ ობიექტებთან, ჯერარსთან, სუბიექტთან. ამრიგად, აქსიოლოგიას გადამწყვეტი მნიშვნელობა აქვს ყველა იმ მეცნიერებისათვის, რომლებიც ღირებულების ცალკეულ სახეს ეხება.
ლიტერატურა
ფილოსოფია — ტ. რეხვიაშვილი, ვ. ჭიაურელი — თბილისი, 2006 წ. გვ. 234
ფილოსოფია
ფილოსოფიური ტერმინები
დვანის ქვაყუთი

დვანის ქვაყუთი — არქეოლოგიური ძეგლი ქარელის მუნიციპალიტეტის სოფელ დვანში, ადგილ გამარჯობათახოში. თარიღდება ფეოდალური ხანით. აღმოჩენილია შემთხვევით, მიწის სამუშაოების დროს. შედგენილია მოზრდილი ფილაქვებისაგან, სამარხში დაკრძლულია შვიდი მიცვალებული ქრისტეს წესით – უინვენტაროდ, გამართული, თავით დასავლეთისკენ. სამარხი დაზიანებულია.
ლიტერატურა
ქარელის მუნიციპალიტეტის არქეოლოგიური ძეგლები
კიტილიპის დეპარტამენტი

კიტილიპის დეპარტამენტი — დეპარტამენტი არგენტინაში, ჩაკოს პროვინციაში.
არგენტინის სტატისტიკის ეროვნული ინსტიტუტის მონაცემებით, 2001 წელს დეპარტამენტის მოსახლეობა 32 083 ადამიანს შეადგენდა. ფართობი 1 545 კმ²-ია.
დეპარტამენტის ადმინისტრაციული ცენტრია ქალაქი კიტილიპი.
რესურსები ინტერნეტში
არგენტინის მოსახლეობის 2001 წლის აღწერის მონაცემები
Cuadro P1-P. Provincia del Chaco. Población total y variación intercensal absoluta y relativa por departamento. Años 2001-2010
ჩაკოს პროვინციის დეპარტამენტები
ესტონეთის გერბი

ესტონეთის გერბი მომდინარეობს დანიის გერბიდან. დანია მართავდა ჩრდილოეთ ესტონეთს მე-13 საუკუნეში.
დამოუკიდებელი ესტონეთის რესპუბლიკის სახელმწიფო ასამბლეამ ოფიციალურად მიიღო ეს გერბი 1925 წლის 19 ივნისს.
1940 წელს, საბჭოთა კავშირის მიერ ესტონეთის დაპყრობის შემდეგ გერბი აკრძალულ იქნა. ნებისმიერი პირი, რომელიც სარგებლობდა ესტონეთის ეროვნული გერბით ან დროშით იდევნებოდა საბჭოთა ძალოვანი სტრუქტურების მიერ.
1990 წელს ესტონეთის ეროვნული გერბი აღდგენილ იქნა სახელმწიფო გერბად.
სახელმწიფო გერბები
ესტონეთის ეროვნული სიმბოლოები
გერბები ლომის გამოსახულებით
Six Feet Down Under Part II

Six Feet Down Under Part II is a limited edition commemorative live EP by the American heavy metal band Metallica. It is the second part of the band's previous live EP, Six Feet Down Under, and was released exclusively in Australia and New Zealand, on November 12, 2010 through Universal Music. Like the predecessor EP, it has been sold by Trans-Tasman record stores, Metallica online store and iTunes only, and contains eight songs from the early part of the tour in Australia and New Zealand in 2010 as voted by members of the Metallica Fan Club living in those areas.
Track listing
Personnel
James Hetfield – lead vocals, rhythm guitar
Kirk Hammett – lead guitar, backing vocals
Robert Trujillo – bass, backing vocals
Lars Ulrich – drums
References
2010 EPs
Metallica live albums
Live EPs
2010 live albums
Universal Music Group live albums
Universal Music Group EPs
Metallica EPs
Inquisitor flindersianus

Inquisitor flindersianus is a species of sea snail, a marine gastropod mollusk in the family Pseudomelatomidae, the turrids and allies.
Description
The length of the shell attains 31 mm, its diameter 11 mm.
(Original description) The rather large and solid shell has a slender fusiform shape. Its contains eleven whorls. Its colour is ochraceous-salmon, with a pale zone on the shoulder.
Sculpture : The fasciole slightly excavate, crossed by crescentic lines, and traversed by fine threads. The ribs are discontinuous, oblique, widely spaced, round-backed, bolder on the upper whorls, disappearing on the ventral side of the body whorl, but re-appearing on the dorsal . They are set at twelve to a whorl. The spirals are flat-topped cords which override the ribs—about twenty-two on the body whorl and five or seven on the upper whorls. Their furrows are crossed by microscopic hairlines, and often traversed by an interstitial thread.
Aperture :—The mouth is narrow. The varix is broad and low, about its own breadth within the edge of the free flap which stretches across the mouth. The sinus is deep, oblique, narrowed at the entrance. The columella is straight. The inner lip has a raised margin. The short siphonal canal is open.
Distribution
This marine species is endemic to Australia and occurs off Queensland
References
Brazier, J. 1876. A list of the Pleurotomidae collected during the Chevert expedition, with the description of the new species. Proceedings of the Linnean Society of New South Wales 1: 151–162
Wells, F.E. 1994. A revision of the Recent Australian species of the turrid genera Inquisitor and Ptychobela. Journal of the Malacological Society of Australasia 15: 71-102
Wilson, B. 1994. Australian marine shells. Prosobranch gastropods. Kallaroo, WA : Odyssey Publishing Vol. 2 370 pp.
External links
flindersianus
Gastropods described in 1922
Gastropods of Australia
კატაკაოსის რაიონი

კატაკაოსის რაიონი — რაიონი პერუში, პიურის რეგიონის პიურის პროვინციაში. მდებარეობს ზღვის დონიდან 23 მეტრზე. 2007 წლის მონაცემებით, მოსახლეობა 64 822 ადამიანს შეადგენდა, სიმჭიდროვე 25 ადამიანი კმ²-ზე. ფართობი 2 565 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
პერუს სტატისტიკისა და ინფორმაციის ეროვნული ინსტიტუტი
პიურის რეგიონის რაიონები
პიურის პროვინციის რაიონები
მეჩონგურეთა ანსამბლები

მეჩონგურეთა ანსამბლები — ჩონგურზე დამკვრელთაგან შედგენილი მუსიკალური კოლექტივები, რომლებიც პროპაგანდას უწევდნენ ქართულ ხალხურ სიმღერებს. ჩონგურზე (აგრეთვე ფანდურზე) დაკვრის ტრადიცია, როგორც ცალკე (სოლო) შესრულებით, ისე გუნდის თანხლებით ოდითგანვე იყო დამკვიდრებული საქართველოში. პირველი ასეთი ანსამბლი თბილისში დაარსდა 1921 წელს ა. მეგრელიძის ხელმძღვანელობით. შემდგომში მანვე ასეთი ანსამბლები ჩამოაყალიბა თბილისის მრავალ საწარმოსა და დაწესებულებასთან, სკოლებთან. 1933 წელს დაარსდა მეჩონგურე ქალთა სახელმწიფო ანსამბლი (ხელმძღვანელი კ. ფოცხვერაშვილი, 1953 წლიდან ნ. ფოცხვერაშვილი). ანსამბლის რეპერტუარში იყო ხალხური შემოქმედების ნიმუშები და ქართველ კომპოზიტორთა ნაწარმოებები. 1937 წელს ა. მეგრელიძის მეჩონგურეთა ანსამბლები წარმატებით გამოვიდა ქართული ლიტერატურის და ხელოვნების I დეკადაზე მოსკოვში, ამჟამად დამოუკიდებლად აღარ არსებობს.
ლიტერატურა
თბილისის კულტურა
მაინ-შპესარტის რაიონი

მაინ-შპესარტის რაიონი — რაიონი გერმანიაში. რაიონის ცენტრი — ქალაქი კარლშტადტი. რაიონი შედის ბავარიის ფედერალურ მხარეში. ექვემდებარება ქვემო ფრანკონიის ადმინისტრაციულ ოლქს. იკავებს 1321,41 კვ. კმ. ფართობს. მოსახლეობა შეადგენს 131 545 ადამიანს. მოსახლეობის სიმჭიდროვე — 100 ადამიანი/კვ.კმ-ზე. რაიონის ოფიციალური კოდი — 09 6 77.
რესურსები ინტერნეტში
www.mainspessart.de ოფიციალური საიტი
ბავარიის რაიონები
ფრანსისკო დე პაულა სანტანდერი

ფრანსისკო დე პაულა სანტანდერი (დ. 2 აპრილი, 1792, კუკუტა, კოლუმბია, — გ. 6 მაისი, 1840, ბოგოტა, კოლუმბია) — ახალი გრანადის სამხედრო და პოლიტიკური მოღვაწე, გენერალი.
ბიოგრაფია
იურიდიული ფაკულტეტის სტუდენტი იყო , როდესაც 18 წლისა ჩაება ახალი გრანადის დამოუკიდებლობისათვის ომში და 1813 წლიდან გახდა მისი ერთ-ერთი ხელმძღვანელი. 1812 წელს, 20 წლის სანტანდერმა მიიღო პოლკოვნიკის წოდება. 1821–1827 წლებში კოლუმბიის ვიცე-პრეზიდენტია, სიმონ ბოლივარის სამხედრო ლაშქრობების დროს ფაქტობრივად პრეზიდენტი იყო. 1828 წელს ბრალი დასდეს ს. ბოლივარის წინააღმდეგ შეთქმულებაში და სიკვდილი მიუსაჯეს, მაგრამ ბოლივარმა სასჯელი ქვეყნიდან გასახლებით შეუცვალა. სიმონ ბოლივარის გარდაცვალების შემდეგ დაბრუნდა კოლუმბიაში და 1832-1836 წლებში სათავეში ედგა ახალი გრანადის (კოლუმბიის) რესპუბლიკას. 1838 წლიდან სიკვდილამდე იყო კონგრესის დეპუტატი და კოლუმბიის ლიბერალური პარტიის ლიდერი.
რესურსები ინტერნეტში
ფრანსისკო დე პაულა სანტანდერი
კოლუმბიის პრეზიდენტები
დაბადებული 2 აპრილი
დაბადებული 1792
გარდაცვლილი 6 მაისი
გარდაცვლილი 1840
ლამაზი გორა

ლამაზი გორა — მთა საქართველოში, იმერეთის მხარეში, ბაღდათის მუნიციპალიტეტში. მდებარეობს მესხეთის ქედის ჩრდილოეთ განშტოების, მდინარეების სულორისა და წაბლარასწყლის (რიონის აუზი) წყალგამყოფ ლობოროტის ქედის ბოლოზე. სიმაღლე ზღვის დონიდან 2174 მ. აგებულია შუაეოცენური ვულკანოგენური წყებით. თხემი უტყეოა, კალთები ტყიანი.
ლიტერატურა
სქოლიო
იმერეთის მხარის მთები
აბესალომ და ეთერი (ფილმი)

აბესალომ და ეთერი (ფილმი)
აბესალომ და ეთერი — რეჟისორ ლეო ესაკიას 1967 წლის ფილმი. ეფუძნება ამავე სახელწოდების ოპერას.
სიუჟეტი
ეს არის ობოლი სოფლელი გოგონასა და კეთილი უფლისწულის ბედკრული სიყვარულის ისტორია. ცოლ-ქმარს შორის ბოროტ დემონად ჩადგება ვეზირი მურმანი, რომელსაც ისეთი თავდავიწყებით შეჰყვარებია თავისი პატრონის ულამაზესი მეუღლე, რომ მის ხელში ჩასაგდებად გრძნეულებს მიმართავს. სატრფოსთან დაშორება სტანჯავს აბესალომს, მისი სიკვდილით სასოწარკვეთილი ეთერიც გამოესალმება სიცოცხლეს.
როლებში
არჩილ მეტონიძე (აბესალომი)
ლალი ხაბაზაშვილი (ეთერი)
ნუგზარ შარია (მურმანი)
ნანა ყიფიანი (მარეხი)
ალექსანდრე ომიაძე (აბიო)
მეგი წულუკიძე (დედოფალი ნათელა)
გივი ტორონჯაძე (თანდარუხი)
დათო დანელია (რაინდი)
რესურსები ინტერნეტში
1967 წლის ქართული ფილმები
სსრკ-ის ფილმები
ქართულენოვანი ფილმები
ლეო ესაკიას ფილმები
Camponotus parius

Camponotus parius — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ღრმაღელე

ღრმაღელე
საკუთარი სახელი ღრმაღელე შეიძლება აღნიშნავდეს:
ღრმაღელე — სოფელი ლანჩხუთის მუნიციპალიტეტში;
ღრმაღელე — თბილისის ერთ-ერთი ძველი უბანი;
„ღრმაღელე“ — თბილისის ერთ-ერთი მეტროსადგური.
ნეპტუნი (მრავალმნიშვნელოვანი)

ნეპტუნი (მრავალმნიშვნელოვანი)
ნეპტუნი შეიძლება აღნიშნავდეს:
ნეპტუნი — მზის სისტემის პლანეტა
ნეპტუნი (ელემენტი) — ქიმიური ელემენტი
ნეპტუნი (მითოლოგია) — ძველ რომაულ მითოლოგიაში წყაროთა და მდინარეთა ღვთაება
ნეპტუნი (ფრთოსანი რაკეტა) — უკრაინული ფრთოსანი რაკეტა
მუსა გარეევი

მუსა გარეევი (ასევე Муса Гәрәй; დ. 9 ივნისი, 1922 — გ. 17 სექტემბერი, 1987) — საბჭოთა კავშირის სამხედრო მფრინავი, ეროვნებით ბაშკირი. მონაწილეობდა მეორე მსოფლიო ომში, ორგზის საბჭოთა კავშირის გმირი.
ბიოგრაფია
მუსა გარეევი დაიბადა 1922 წლის 9 ივნისს სოფელ ილიაკშიდეში, უფის გუბერნიაში ღარიბი გლეხის ოჯახში. არმიაში 1940 წლის 15 დეკემბერს გაიწვიეს. 1942 წლის 25 სექტემბერს, სამხედრო საჰაერო სკოლის დამთავრების შემდეგ ფრონტზე გაგზავნეს, სერჟანტის წოდების მიღების შემდეგ 944-ე პოლკში გაანაწილეს. 1944 წელს გარეევი დაინიშნა ბელორუსიის მე-3 ფრონტის, 1-ლი საჰაერო არმიის, 1-ლი მოიერიშე საჰაერო დივიზიის, 76-ე მოიერიშე საჰაერო პოლკის მეთაურად. მეორე მსოფლიო ომის მსვლელობისას გარეევმა შეასრულა დაახლოებით 250 საბრძოლოს გაფრენა. ომი მოიერიშე პოლკის მაიორის წოდებით დაასრულა. ომის დასრულების შემდეგ მეთაურობდა საავიაციო პოლკს. 1951 წელს ფრუნზეს სახელობის სამხედრო აკადემია, 1959 წელს კი სსრკ-ის გენერალური შტაბის სამხედრო აკადემია დაამთავრა. 1956 წელს მიიღო პოლკოვნიკის წოდება. გარეევი 1987 წლის 17 სექტემბერს 65 წლის ასაკში გარდაიცვალა, დაიკრძალა უფაში გამარჯვების პარკში.
რესურსები ინტერნეტში
მუსა გარეევი
მუსა გარეევი
დაბადებული 9 ივნისი
დაბადებული 1922
გარდაცვლილი 17 სექტემბერი
გარდაცვლილი 1987
სამხედრო მფრინავები ბაშკირეთიდან
Pearl Cays

Pearl Cays
The Pearl Cays (Spanish: Cayos Perlas) is a group of 18 cays located about from Pearl Lagoon (Spanish: Laguna de Perlas) off the Caribbean coast of Nicaragua. They are part of the South Caribbean Coast Autonomous Region. The Pearl Cays are covered with tropical vegetation and are lined with white sandy beaches. They are an important nesting site for turtles, including the critically endangered Hawksbill turtle.
Wildlife refuge
In 2010, with the help of the Wildlife Conservation Society, the area was established as a wildlife refuge primarily to continue efforts to protect the critically endangered Hawksbill turtle.
See also
Greece–Nicaragua relations
References
Caribbean islands of Nicaragua
Uninhabited islands of Nicaragua
რუსთავის შემოერთება

რუსთავის შემოერთება — 1115 წელს საქართველოს სამეფო ხელისუფლების მიერ ფეოდალური მონარქიის გაძლიერება-ცენტრალიზაციისათვის გატარებული ერთ-ერთი მნიშვნელოვანი ღონისძიება. 1115 წელს, როდესაც დავით IV აღმაშენებელი მუხრანში იმყოფებოდა და სელჩუკები მის თავდასხმას არ ელოდნენ, გიორგი ჭყონდიდელ-მწიგნობართუხუცესმა მტერს რუსთავი გამოსტაცა და საქართველოს სამეფოს შემოუერთა. დიდი ფეოდალური ქალაქისა და მოხერხებული სტრატეგიული პუნქტის შემოერთებას მტად დიდი მნიშვნელობა ჰქონდა საქართველოს შემდგომი გაძლიერებისათვის.
ლიტერატურა
მეტრეველი რ., დიდნი საქმენი (XI საუკუნის მეორე ნახევრისა და XII საუკუნის პირველი მეოთხედის საქართველოს ისტორიის ზოგიერთი საკითხი), თბ., 1978;
ჯავახიშვილი ივ., ქართველი ერის ისტორია, წგნ. 2, თბ., 1965;
მეტრეველი რ., ქსე, ტ. 8, გვ. 512, თბ., 1984
საქართველოს ისტორია
ყუბა

ყუბა — ქალაქი აზერბაიჯანში, რომელიც მდებარეობს ყუბის რაიონში. მდებარეობს შაჰდაღის მთის ჩრდილო-აღმოსავლეთ ფერდობებზე ზღვის დონიდან 600 მეტრის სიმაღლეზე.
ისტორია
ქალაქი ყუბა დაფუძნებულია XV საუკუნეში. 1735 წელს მმართველმა ჰუსეინ ალიმ ყუბის სახანოს დედაქალაქი გადაიტანა ხუდადიდან ყუბაში. რუსულ-სპარსული ომის პერიოდში 1796 ქალაქი დაიკავა რუსულმა არმიამ. 1806 წელს ქალაქი ისევ რუსულმა არმიამ დაიკავა გულისტანის საზავო ხელშეკრულებით და 1813 წელს დარჩა რუსეთს.
1810 წლიდან ყუბა იყო გუბის პროვინციის ცენტრი, შემდეგ 1840 წელს ყუბა ხდება ყუბის მაზრის ადმინისტრაციული ცენტრი. 1846 წელს გახდა დერბენდის გუბერნიის სამაზრო ქალაქი. 1859 წელს გადაეცა ბაქოს გუბერნის.
ვარაუდობენ, რომ თანამედროვე ყუბის ტერიტორიაზე მდებარეობდა კავკასიის ალბანეთის ქალაქი ხობოტა.
გეოგრაფია
ყუბა მდებარეობს კავკასიონის ჩრდილო-აღმოსავლეთ ფერდობზე, კავკასიონის მთავარი ქედის გასწვრივ, სამურ-დევეჩის ვაკეებს შორის. რეგიონის რელიეფი შედგება მთის მწვერვალების, საშუალო და მაღალმთიანი რეგიონებისგან.
რეგიონში ბუნების ბევრი თვალწარმტაცი ადგილებია: ბალბულაგი, გიზბანოვშა, გაჩრეში, ტენგესალტის ხეობა, სოფელ აფურჯასთან ახლოს მდებარეობს ჩანჩქერი, რომლის სიმაღლე 75-80 მეტრია.
ყუბის კლიმატი — ზომიერია. ზამთარი ზომიერი და მოკლეა, არასტაბილური თოვლის საფარით, ზაფხულში ზომიერად ცხელი ამინდია.
მოსახლეობა
1897 წლის სრულიად რუსეთის მოსახლეობის აღწერის თანახმად, ყუბაში 15 363 ადამიანი ცხოვრობდა. ბროკჰაუზისა და ეფრონის ენციკლოპედიური ლექსიკონის თანახმად, რომელიც XIX-XIX საუკუნეებში გამოქვეყნდა, ქალაქში 16,138 ადამიანი ცხოვრობდა. 1912 წელს კავკასიის კალენდრის მიხედვით, ქალაქში ცხოვრობდა 25 110 ათასი ადამიანი, რომელთაგან უმრავლესობა ებრაელები იყვნენ.
1959 წლის აღწერის თანახმად, ყუბაში 15 947 ადამიანი ცხოვრობდა. ქალაქის 1979 წლის აღწერის მონაცემებით, ქალაქის მოსახლეობა 19 437 ადამიანი იყო, 1989 წელს კი 20 791 ადამიანი მიაღწია. 2012 წლისთვის მოსახლეობის რაოდენობამ 23,9 ათასი კაცი შეადგინა.
კრასნაია სლაბოდას (წითელი დასახლება) დასახლება მთიელი ებრაელების უმსხვილესი დასახლებაა აზერბაიჯანში.
ტურიზმი
ყუბას ბოლო ათწლეულის განმავლობაში ძლიერი ეკონომიკური ზრდა ჰქონდა, უმრავლესობა კი ტურიზმისა და სამშენებლო ინდუსტრიის მეშვეობით.
ყუბა მიმზიდველია თავისი მწვანე ბუნებით, ტყეებითა და მთებით, რომელიც კავკასიონის მთების რიგს წარმოადგენს. ყუბის რეგიონში მდებარეობს სოფელი ხინალიგი, რომელიც განიხილება, როგორც ერთ-ერთი ყველაზე მაღალი (ზღვის დონიდან 2000 მეტრზე) და იზოლირებული დასახლება, რომელსაც ტურისტები ხშირად სტუმრობენ. ასევე რეგიონში და ქალაქის მახლობლად ბევრი მთა და ჩანქერია.
კულტურა
ყუბა ხალიჩების ქსოვის ცნობილი ცენტრია. იქ მდებარეობს აზერბაიჯანის ხელოვნების ინსტიტუტის ფილიალი. ქალაქში მდებარეობს ადგილობრივი ისტორიული მუზეუმი.
სამზარეულო
ყუბის სამზარეულოზე დიდძალი გავლენა მოახდინა მისმა მულტიკულტურულმა ისტორიამ. სამზარეულო მოიცავს ისეთ კერძებს, როგორიცაა Quba tıxması, ცხარე ქაბაბი, გუბის ფახლავა და თანდირ ქაბაბი.
იხილეთ აგრეთვე
ყუბის რაიონი
ყუბა-ხაჩმაზის რეგიონი
ყუბის სახანო
სქოლიო
ყუბა-ხაჩმაზის რეგიონის ქალაქები
მე ვარ ომეგა

მე ვარ ომეგა — 2007 წლის ამერიკული პოსტაპოკალიფტური სამეცნიერო ფანტასტიკური ფილმი, რომლის რეჟისორია გრიფ ფერსტი, სცენარი ეკუთვნის ჯოფ მიდის. მთავარ როლს ასრულებს ამერიკელი მსახიობი მარკ დაკასკოსი. ფილმი წარმოადგენს რიჩარდ მეთისონის რომანის, „მე ვარ ლეგენდა“ არაოფიციალურ ადაპტაციას. ფილმი გამოვიდა, „მე ვარ ლეგენდას“ პრემიერის შემდეგ, იმ მიზნით რომ მასთან გაენაწილებინა შემოსავალი.
სიუჟეტი
სიუჟეტი მიმდინარეობს პოსტაპოკალიფტურ ლოს-ანჯელესში, სადაც გენეტიკური ვირუსის გავრცელების შემდეგ ადამიანები იქცნენ სისხლის მსმელ ზომბებად. ფილმი არ იძლევა ინფორმაციას იმის შესახებ, დაინფიცირებულია თუ არა მთელი მსოფლიო, თუმცა სავარაუდოდ ინფექცია გლობალურია, ვინაიდან, ფილმიდან ვიგებთ, რომ მთავარი გმირი უშედეგოდ ცდილობს რადიოსიგნალების აღმოჩენას და სხვა ადამიანებთან დაკავშირებას ინტერნეტის მეშვეობით. რიჩარდი იძულებულია ებრძოლოს ზომბებს გადარჩენისთვის. ერთ დღესაც, ინტერნეტის საშუალებით მას დაუკავშირდება სხვა გადარჩენილი, ბრიანა, რომელიც ასევე იმყოფება ლოს-ანჯელესში და ცდილობს დაუკავშირდეს გადარჩენილთა ბანაკ „ანტიოქიას“. საბოლოოდ რიჩარდი ბომბის მეშვეობით აფეთქებს ქალაქს.
იხილეთ აგრეთვე
„მე ვარ ლეგენდა“
რესურსები ინტერნეტში
„მე ვარ ომეგა“ The Asylum-ზე
სქოლიო
2007 წლის ფილმები
ინგლისურენოვანი ფილმები
ამერიკული ფილმები
2000-იანი წლების სამეცნიერო ფანტასტიკური ფილმები
2000-იანი წლების თრილერი ფილმები
ამერიკული სამეცნიერო ფანტასტიკური ფილმები
The Asylum-ის ფილმები
პოსტაპოკალიფტური ფილმები
ფილმები ზომბების შესახებ
გრიფ ფერსტის ფილმები
ამერიკულ საშინელებათა რომანებზე დაფუძნებული ფილმები
სამეცნიერო ფანტასტიკურ რომანებზე დაფუძნებული ფილმები
Manowar

Manowar — ამერიკული ჯგუფი, უკრავს მძიმე მეტალის ჟანრში.
ჯგუფი ცნობილია თავისი სიმღერების საომარი თემატიკით. ის ასევე დიდ ყურადღებას აქცევს სკანდინავიურ მითოლოგიას. დღესდღეობით ჯგუფის შემოქმედება მოიცავს 10 სტუდიურ ალბომს, 15 სინგლს, ასევე 8 ვიდეოალბომს. უკანასკნელი მონაცემებით, Manowar-ი გინესის რეკორდების წიგნშია შესული, როგორც ”ყველაზე ხმამაღალი ჯგუფი”.
ჯგუფის ისტორია
Manowar-ი შეიქმნა 1980 წლის აპრილში, როდესაც ნიუკასლში, Black Sabbath-ის კონცერტზე ერთმანეთს შეხვდნენ ჯგუფის უკვე ყოფილი გიტარისტი როს ფრიდმენი და ბასისტი ჯოუი დიმაიო. ჯგუფის ვოკალისტი გახდა დიმაიოს სკოლის მეგობარი ერიკ ადამსი, ხოლო დრამერი - კარლ კენედი.
ჯგუფის წევრები დიდხანს არჩევდნენ თავისთვის შესაფერის სახელწოდებას და ბოლოსდაბოლოს manowar-ზე შეჩერდნენ. ერთი მხრივ, ეს სიტყვა პირდაპირ თარგმანში აღნიშნავს ”მეომარს”, მეორე მხრივ - ასე ინგლისურად ერქვა ფლოტის ყველაზე მსხვილ გემს, მოგვიანებით კი ამ სახელით ხშირად მოიხსენიებდნენ სახაზო გემს (XVI საუკუნიდან XIX საუკუნემდე, man-of-war, ან man of war, ან manowar, ან man). ამ შემადგენლობით ჯგუფმა 1980 წელს დემო ჩაწერა, ამის შემდეგ კი კარლ კენედი ჯგუფიდან წავიდა, ხოლო მის ადგილზე პოლონური წარმოშობის ამერიკელი მუსიკოსი - დონი ჰამზიკი მოვიდა.
ჯგუფის შემადგენლობა
ერიკ ადამსი - ვოკალი, გიტარა (1980-დან)
ჯოუი დიმაიო - ბას-გიტარა, კლავიში, კლასიკური გიტარა (1980-დან)
კარლ ლოგანი - გიტარა, კლასიკური გიტარა (1994-დან)
დონი ჰამზიკი - დრამი (1981-1983), 2009-დან - როგორც სეზონური წევრი, 2010-დან - როგორც ოფიციალური წევრი
ჯგუფის ყოფილი წევრები
როს ფრიდმენი - გიტარა (1980-1989)
სკოტ კოლამბუსი - დრამი (1983-1992 და 1995-2008)
მიხაელ დევიდ შენკელი - გიტარა (1989-1993)
კარლ კენედი - დრამი (1980)
კენი ერლ ედუარდსი - დრამი (1992-1995 და 2008-2009 მხოლოდ კონცერტებზე)
დისკოგრაფია
სტუდიური ალბომები
Battle Hymns (1982)
Into Glory Ride (1983)
Hail to England (1984)
Sign of the Hammer (1984)
Fighting the World (1987)
Kings of Metal (1988)
The Triumph of Steel (1992)
Louder Than Hell (1996)
Warriors of the World (2002)
Gods of War (2007)
Thunder In The Sky (2009)
Hammer Of The Gods (2010)
საკონცერტო ალბომები
Hell on Wheels (1997)
Hell on Stage (1999)
Gods of War live (2007)
სინგლები
Defender (1983)
All Men Play on Ten (1984)
Blow Your Speakers (1987)
Herz Aus Stahl (1988)
Metal Warriors (1992)
Defender (1994)
Return of the Warlord (1996)
Courage (1996)
Courage Live (1996)
Number 1 (1997)
Warriors of the World United (2002)
Warriors of the World United (Part 2) (2002)
An American Trilogy / The Fight For Freedom (2002)
The Dawn of Battle (2003)
Sons of Odin (2006)
ნაკრებები
The Hell of Steel: Best of Manowar (1994)
Anthology (1997)
The Kingdom of Steel (1998)
Steel Warriors (1998)
ვიდეო
Secrets of Steel (1997)
Hell on Earth Part 1 (2001)
Fire and Blood (2002)
Warriors of the World United (2002)
Hell on Earth Part 3 (2003)
Hell on Earth Part 4 (2005)
The Absolute Power (2006)
კლიპები
Gloves of Metal (1983)
Blow Your Speakers (1987)
Metal Warriors (1992)
Return of The Warlord (1996)
Warriors of The World (2002)
I Believe (2002)
Die for Metal (2007)
რესურსები ინტერნეტში
Manowar Sweden
Manowar საიტზე Encyclopaedia Metallum
რუსულენოვანი ფან-გვერდი
მძიმე მეტალ ჯგუფები
1980 წელს ჩამოყალიბებული ჯგუფები